Diari Oficial de la Generalitat Valenciana


Sumari del DOGV 4999, del 05-05-2005 (2005/4510)

Informació pública del programa d'actuació integrada corresponent a les unitats d'execució 10 i 11 de les normes subsidiàries d'Agost.
--------------------------------------------------------------------------------------------------------------------------------------

### Dades del document

Número de DOGV
:   4999

Data del DOGV
:   05-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4510


Organisme emissor
:   Ajuntament d'Agost

Tipus de document
:   Anunci

Informació pública del programa d'actuació integrada corresponent a les unitats d'execució 10 i 11 de les normes subsidiàries d'Agost. [2005/F4510]
  
L'Alcaldia Presidència, amb data 20 d'abril de 2005, ha dictat el decret pel qual disposa:
  
Que havent formulat la mercantil Construcedi 2000, SL, el programa d'actuació integrada corresponent a les unitats d'execució 10 i 11 de les normes subsidiàries d'Agost, comprensiu de projecte d'urbanització i sol·licitud de cèdula d'urbanització, basant-se en els informes tècnics que figuren en l'expedient i de conformitat amb el que s'establix en els articles 45 i següents de la Llei 6/1994, de 15 de novembre, Reguladora de l'Activitat Urbanística, resolc:
  
Primer. Sotmetre a informació pública el programa d'actuació integrada corresponent a les unitats d'execució 10 i 11 de les normes subsidiàries d'Agost, la documentació del qual està depositada als servicis urbanístics municipals, als efectes que puga ser examinada, junt amb l'expedient, pel termini de 20 dies hàbils, comptats de l'última publicació d'este edicte en el periòdic Informació i en el Diari Oficial de la Generalitat Valenciana, durant el qual es podran presentar al·legacions, així com altres alternatives tècniques.
  
Així mateix, es fa constar que si durant els 10 primers dies d'informació pública alguna persona es comprometera a presentar una alternativa tècnica substancialment distinta de la inicial, el termini es prorrogarà per altres 20 dies addicionals, amb l'exclusiu i improrrogable objecte de presentar alternatives en competència, conforme a l'article 46.4, paràgraf 2, de la Llei 6/1994 abans indicada.
  
Dins dels cinc dies hàbils següents al del venciment del de 20 dies de publicació de l'anunci, podran presentar-se proposicions juridicoeconòmiques en sobre tancat a l'alternativa tècnica original o una altra o altres que s'hagueren presentat en termini, amb la documentació prevista en l'article 32 de la llei esmentada.
  
Durant tot el procediment podran ser objecte de pública consulta les al·legacions i alternatives tècniques que es presenten.
  
Cosa que ha de fer-se pública per a coneixement general i als efectes oportuns.
  
Segon. L'expedient podrà ser examinat als Servicis d'Urbanisme Municipals en el termini indicat de 09.00 a 14.00 hores.
  
Tercer. Abans de la publicació del present edicte remeteu avís amb el contingut d'este als propietaris afectats, al domicili fiscal dels que consten en el cadastre com a titulars de drets afectats per l'actuació urbanitzadora que es proposa, de conformitat amb l'article 46.3 de la Llei 6/1994.